Datasets:
LocalDoc
/
AzTC

Dataset card Data Studio Files
xet
 Community
Search is not available for this dataset
text
stringlengths
10
518k
Qeyd edilib ki, Donetsk və Zaporojye vilayətlərində də gecə səhərə qədər gərgin döyüşlər gedib:“Ümumiyyətlə, Xerson, Donetsk və Zaporojye vilayətləri istiqamətində yaz aylarına doğru getdikcə hər gün döyüşlər daha da şiddətlənir.
Ukrayna Silahlı Qüvvələrinin Baş Komandanlığından bildirilib ki, son sutka yarım ərzində sözügedən ərazilərdə mindən çox Rusiya Ordusuna məxsus hərbçi öldürülüb”.
Ötən həftənin sonunda baş tutan Münhen Təhlükəsizlik Konfransında Azərbaycan tarixi uğura imza atdı.
Prezident İlham Əliyevin fevralın 7-də keçirilən növbədənkənar seçkisindən sonra dəvət aldığı bu beynəlxalq tədbir bir çox məqamına görə tarixi hadisə hesab oluna bilər.
Birincisi, Azərbaycanın guya Qərbdən uzaqlaşdığı, özünü təcrid etdiyi, Avropa ailəsindən uzaq düşdüyü barədə iddialar səslənirdi.
Dövlət başçısı bu tədbirdə iştirak etməklə Avropada Bakı ilə bağlı dolaşan şayiələrə, suallara cavab verdi, bölgədəki siyasi reallıqları Qərb siyasətçilərinin diqqətinə çatdırdı.
Azərbaycan liderinin keçirdiyi görüşlər, səslənən bəyanatlar bu cəfəng iddiaların üstündən birdəfəlik xətt çəkdi.
İkincisi, Bakının Davos və Münhenə dəvəti bir daha göstərdi ki, bu yalançı təbliğatın heç bir əsası yoxdur.
Azərbaycan bundan sonra da öz milli maraqlarına uyğun balanslı siyasətini davam etdirəcək.
Üçüncüsü, seçkidə qələbədən sonra Prezident İlham Əliyevin Azərbaycanın Münhen Təhlükəsizlik Konfransına dəvəti, dövlət və hökumət başçılarının, nüfuzlu təşkilat rəhbərlərinin görüş üçün çoxsaylı müraciətləri onların bu seçkinin nəticələrinə münasibətinin təsbitidir.
Əksər dövlətlərin, beynəlxalq təşkilatların rəhbərləri təbrik məktublarında Azərbaycanın tək regionda deyil, dünyada artan nüfuzundan bəhs ediblər.
Xüsusi vurğulanıb ki, Azərbaycan artıq “orta güc” ölkələri sırasındadır, o regional yox, qlobal miqyasda pozitiv gündəliyin formalaşmasına töhfəsini verir.
Dövlət başçısı onunla görüşən ölkə rəhbərlərinə, beynəlxalq təşkilatların rəsmilərinə açıq şəkildə bildirdi ki, Azərbaycanla münasibətləri ikitərəfli qaydada - Ermənistan faktoru nəzərə alınmadan qursunlar.
Dördüncüsü, beynəlxalq tədbirdə bir daha vurğulandı ki, bu gün Azərbaycanın Ermənistandan başqa, heç bir ölkə ilə problemi yoxdur.
Rəsmi Bakının beynəlxalq ictimaiyyətlə münasibətləri artıq Ermənistanla münasibətlər üzərində qurulmayıb, bu problem birdəfəlik həll olunub və bundan sonra Azərbaycan qlobal siyasətdə daha aktiv rol oynayacaq.
Münhendə əldə olunan ən mühüm uğurlardan biri də o oldu ki, Nikol Paşinyan hökumətinin Bakıya qarşı Qərbdə apardığı çirkin kampaniya fiaskoya uğradı.
Rəsmi İrəvanın gözləntilərinin əksinə olaraq Qərb dövlətlərinin rəhbər şəxsləri, beynəlxalq təşkilatların nümayəndələri Azərbaycan Prezidenti ilə görüşməyə çalışırdılar.
Hətta Ermənistanın şərti sərhəddə həyata keçirdiyi təxribat da onların işinə yaramadı.
Konfrans çərçivəsində Almaniya kansleri Olaf Şoltsun Azərbaycan və Ermənistan liderlərinin görüşü üçün necə çalışdığı da diqqətdən yayınmadı.
Müsbət təkliflərə hər zaman önəm verən rəsmi Bakı da bu görüşdən imtina etmədi.
Ortada olan bütün problemlər, təkliflər O.Şoltsun özünün də iştirakı ilə müzakirə edildi.
Ümid etmək olar ki, bu görüşdən sonra Almaniyanın Azərbaycana qarşı münasibətində qismən yumşalma olacaq.
Qeyd edək ki, Münhen Təhlükəsizlik Konfransında 40-dan çox ölkənin dövlət və hökumət başçıları, xarici işlər, müdafiə və digər sahələrə məsul nazirləri, Avropa İttifaqı Şurasının Prezidenti, Avropa Komissiyasının Prezidenti, BMT-nin ixtisaslaşmış qurumlarının rəhbərləri və digər dövlətlərarası təşkilatların baş katiblə...
Konfransa dəvət almış az sayda dövlət başçıları arasında Prezident İlham Əliyevin də olması ölkəmizin dünyada artan nüfuzundan, ona göstərilən yüksək hörmət və etimaddan xəbər verir.
Bir daha təsdiq olundu ki, Azərbaycan Qərb üçün qlobal təşəbbüslərlə çıxış edən regional gücdür.
Ölkəmizin regionda dayanıqlı sülhün və təhlükəsizliyin təmin edilməsi üçün atdığı addımlar Qərb tərəfindən də müsbət qiymətləndirilir.
Avropanın enerji təhlükəsizliyində oynadığı mühüm rol nəzərə alınaraq Azərbaycan həm də Cənubi Qafqazın təhlükəsizliyinin təmin olunmasının qarantı kimi qəbul edilir.
Beləliklə, düzgün siyasi kursun gec-tez öz nəticəsini verdiyi bir daha təsdiqini tapdı.
Dövlət başçısının Münhen Təhlükəsizlik Konfransına dəvəti bunun təzahürüdür.
Azərbaycan dövləti bəşəriyyətə, insanlığa xidmət göstərən addımlar atmaqda davam edəcək.
Dağıstanda səhər saatlarında baş vermiş zəlzələ nəticəsində Bakı-Novorossiysk neft kəməri zədələnməyib.
Bu barədə Rusiyanın “Transneft” şirkətinin rəsmi nümayəndəsi İqor Demin məlumat verib.
“Bakı-Novorossiysk magistral neft kəmərində aparılan yoxlamanın nəticələrinə görə, episentrdən 200 kilometr radiusda heç bir zədə aşkar edilməyib.
Bütün qurğular normal işləyir”, - Demin bildirib.
Xatırladaq ki, Dağıstanın Aqul rayonunda 4,6 bal gücündə zəlzələ qeydə alınıb.
Gürcüstan parlamentinin AŞPA-dakı nümayəndə heyətinin rəhbəri Givi Mikanadze AŞPA sədrinə Azərbaycanla bağlı məktub ünvanlayıb.
Bununla bağlı Azərbaycan Milli Məclisindən məlumat verilib.
Qeyd edilib ki, Givi Mikanadze AŞPA sədri Teodoros Rusopulosa məktubunda AŞPA-nın sessiyası zamanı Azərbaycan Milli Məclisinin nümayəndə heyətinin səlahiyyətlərinin ratifikasiya edilməməsi barədə qəbul edilmiş qətnaməyə toxunulur.
Bildirilir ki, bu cür sərt qərarlar AŞPA-nın Azərbaycanla və Cənubi Qafqazla gələcək münasibətləri, eləcə də AŞPA-nın özünün gələcəyi üçün mümkün olan mənfi nəticələr əsaslı şəkildə müzakirə edilmədən və təhlil olunmadan qəbul edilir.
Gürcüstanın qurumdakı nümayəndə heyətinin rəhbəri hesab edir ki, bu qətnamə AŞPA çərçivəsində Azərbaycanla gələcək əməkdaşlığı və fikir mübadiləsini mümkünsüz edir.
Bu, AŞPA-nın Cənubi Qafqaz regionu ilə qarşılıqlı fəaliyyətinə də mənfi təsir göstərəcək.
“Üstəlik, bu qərar Avropa Şurasının dialoq və əməkdaşlıq üçün vacib platforma kimi missiyasına və nüfuzuna da xələl gətirir.
Bu qətnamə Avropa Şurasının dəyər və öhdəliklərinin ruhuna zidd olmaqla yanaşı, daha çox qütbləşməyə səbəb ola və AŞPA-ya üzv dövlətlər arasında xüsusilə dəyərli olan etimad əsaslı əməkdaşlığa xələl gətirə bilər” - deyə, gürcüstanlı deputatın məktubunda vurğulanıb.
G.Mikanadze yuxarıda göstərilənləri nəzərə alaraq, AŞPA-nı Azərbaycan nümayəndə heyətinin səlahiyyətlərinin ratifikasiya edilməməsi barədə qərarın zərərli nəticələrinin qarşısını almaq üçün bu qətnamənin yenidən nəzərdən keçirilməsinə çağırır.
Məktubun sonunda bu qətnamənin ləğvinin Avropa Şurasının maraqlarına xidmət edəcəyinə əminlik ifadə olunur.
Hər il olduğu kimi, 2024-cü ildə də daşınmaz əmlak bazarında bahalaşma gözlənilir.
Ekspertlər hesab edirlər ki, hazırda nəinki ucuz qiymətə ev və torpaq sahəsi tapmaq müşkülə çevrilib, hətta çıxarış və təyinat məsələsində də müəyyən problemlərlə üzləşmək qaçılmazdır.
Mövzu ilə bağlı danışan əmlak məsələləri üzrə ekspert Elnur Azadov “Yeni Sabah”a bir sıra məqamlardan söz açıb.
Bildirib ki, daşınmaz əmlak bazarında son illər ərzində 30 faiz bahalaşma qeydə alınıb:"“2020-ci ildən sonra ev və torpaq sahələrinin qiymətində bahalaşma qeydə alınır.
İşğaldan azad olunan ərazilərdə aparılan tikinti işləri inşaat malları bazarında müəyyən qiymət artımına səbəb olub.
İlk növbədə, isə bu bahalaşma armaturun qiymətində hiss olunmağa başlayır.
Tikinti şirkətləri də həmin səbəbdən dolayı qiymətləri artırmağa qərar verib.
Digər bir amil isə Rusiya-Ukrayna müharibəsidir.
Bu zaman ölkəyə müəyyən qədər axın oldu.
Bu da ümumilikdə daşınmaz əmlak bazarına təsir etdi.
Orta hesabla son 3 il ərzində 30 faiz bahalaşma müşahidə olunur.
Torpaqların da qiymətində artım var.
Bunun əsas səbəbi boş ərazilərin məhdud olması ilə bağlıdır.
Torpaq sahələrinin satış qiymətinə təsir edən başqa bir səbəb isə zəlzələdir.
Ötən il Türkiyədə yaşanan güclü zəlzələ, daha sonra ölkəmizdə qeydə alınan yeraltı təkanlar həyət evləri və torpaq sahələrinə olan tələbatı artırdı.
Bu səbəb də qiymət artımına zəmin yaradır”.
Ekspert qeyd edib ki, 2024-cü ildə ən ucuz torpaq sahəsinin qiyməti 5 min manatdan başlayır:"“Torpaq və evlərin qiymətləri əsasən əraziyə görə ucuz, ya da çox baha olur.
Şəhərin mərkəzində, yaxınlığında yerləşən ərazilərdəki daşınmaz əmlaklar baha, şəhərətrafı qəsəbə və ərazilərdə olan alqı-satqı obyektləri isə adətən daha münasib qiymətə təklif edilir.
Ötən il bir sot torpaq sahəsinin qiyməti 3-4 min arası dəyişirdi.
2024-cü il üçün ən ucuz torpaq sahəsinin 1 sot üçün olan qiyməti 5 min manatdan yüksəkdir.
Bu qiymət isə Abşeron, Zirə, Türkan və s.Bakıətrafı qəsəbələr üçün keçərlidir.
Şəhərə yaxınlaşdıqca, təkliflər kəskin azalır, eyni zamanda çıxarışı və təyinatı yaşayış məntəqəsi olan torpaq sahəsi tapmaq müşkülə çevrilir.
Çıxarışsız və təyinatı fərqli torpaq sahəsi satın alanlar bu ərazidə ev tikə bilmir.
Ən baha torpaq sahələri mərkəzdə olan ərazilərdə satışa çıxarılır.
Burada alıcılıq qabiliyyəti digər yerlərə nisbətən daha azdır.
Belə yerlərdə bir sot torpağın qiyməti 400 min manata qədər yüksəlir”.
E.Azadov bildirib ki, daşınmaz əmlak bazarında qiymətləri tikinti şirkətləri müəyyən edir:"“Bu sahədəki qiymətlər əsasən tikinti şirkətləri tərəfindən tənzimlənir.
Buna görə də 2024-cü ilin sonuna qədər tikinti şirkətlərinin alqı-satqı obyektlərinə müəyyən qədər təsir edəcəyi gözlənilir.
Ümumi olaraq isə həm evlərdə, həm də torpaq sahələrinin qiymətində 10 faiz bahalaşma olacağını demək mümkündür”.
Ürək və qaraciyər üçün real zərərli içkilərdən biri də pivədir.
“Medicina” xəbər verir ki, cərrah Aleksandr Umnov pivənin orqanizmə təsirini araşdırıb.
“Araqla müqayisədə bu içkidə spirt az olsa da, köpüklü tərkib ürək və qaraciyəri praktiki olaraq məhv edir, infarkt və sirroza səbəb olur və sonda ölümlə nəticələnə bilir.
Pivə kalorili olduğu üçün çox içmək qarnı böyüdür, qaraciyər piylənir, çəki artır, üz qızarır, kişilərdə qadın bədəni formalaşır.
Onun köpüyündə olan kobalt ürək və damarlar üçün çox zərərlidir.
Pivə çox içənlərdə ürək divarı qalınlaşır, ürək içəridən genişlənir, buna “öküz ürəyi” sindromu deyirlər.
Nəticədə o, daha çox qan vurur, özünü tez tükədir.
Pivə içənlərdə varikoz damar problemi və yüksək təzyiq də çox olur”.
Çeçenistandakı Rusiya Xüsusi Təyinatlı Qüvvələri Universiteti ölkə Prezidenti Vladimir Putinin adını daşıyacaq.
Bu barədə Çeçenistan rəhbəri Ramzan Kadırov özünün “Telegram” kanalında məlumat verib.
Kadırovun sözlərinə görə, mərkəzə Putinin adının verilməsi barədə qərar universitet yaranan vaxt verilib.
“Ona görə də mən rəsmi şəkildə bəyan edirəm ki, Rusiya Xüsusi Təyinatlı Qüvvələri Universiteti zəmanəmizin ən müdrik, uzaqgörən və istedadlı liderinin - Vladimir Putinin adını daşıyacaq”, - Kadırov bildirib.
Qeyd edək ki, Rusiya Xüsusi Təyinatlı Qüvvələr Universiteti Qudermesdə yerləşir.
Universitet atəş, xüsusi taktika, hava-desant, dağ hazırlığı, həmçinin cangüdənlər və hərbi jurnalistlər üçün təlimlər kimi sahələri əhatə edir.
Məşhur türkiyəli aktyor Nejat İşler son görünüşü ilə sevənlərini məyus edib.
Aktyorun yayılan son fotoşəkilində saçlarının töküldüyü əks olunub.
51 yaşlı Nejatın fotosu “Yeni imic” başlığı ilə sosial şəbəkələrdə yayılaraq müzakirə obyektinə çevrilib.
Aktyora yaxın mənbələr isə, onun “Aile” serialında rol alan zaman saçının süni olaraq gurlaşdırıldığını artıq serial bitidiyinə görə Nejatın keçmiş görünüşünə qayıtdığını bildirib.
Xatırladaq ki, illər əvvəl sevilən aktyor ağciyəri ilə bağlı xəstəliyə görə üç ay reanimasiyada qalmışdı.
Bu müddət ərzində o, xeyli çəki almışdı.
Aldığı çəkiləri tez bir zamanda itirən aktyor yenidən film və serial sektoruna qayıdıb.
Baku TV-nin canlı yayımında xəbər vaxtıdır.
Ermənilər Azərbaycanla sərhəd kəndləri tərk edirlər.
Fransa casusları Türkiyədə ələ keçdilər.
Paris kəşfiyyatına hansı məlumatlar ötürülüb?
Qeyri-etik hərəkətlərə məruz qalan məktəbli qızın nənəsi hadisənin baş vermə səbəblərini Baku TV-yə açıqladı.